
    545400 SIGHIŞOARA
Str. Muzeului nr.7, Tel./Fax 0265 - 771278

H O T Ă R Â R E A   NR. 14
                                                              din 25 ianuarie 2018
            privind încetarea unui contract de închiriere

Consiliul Local al Municipiului Sighişoara, întrunit în şedinţă ordinară,
Luând act de proiectul de hotărâre şi referatul de aprobare al Primarului municipiului, în calitate de iniţiator, înregistrat cu nr. 770/11.01.2018, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea nr. 215/2001, Legea administraţiei publice locale, republicată, cu modificările şi completările ulterioare;

Având în vedere cererea înregistrată la Municipiul Sighișoara sub nr. 33.081/08.12.2017, formulată de domnul Kiss Elod Zoltan, în calitate de administrator al S.C. K & KISS S.R.L., cu referire la modificarea contractului de închiriere nr. 104/2005, așa cum a fost modificat și completat prin actele adiționale nr. 1 - 6, având ca obiect terenul, ocupat de panoul de prețuri și construcția din lemn – scări acces la spațiul comercial, în suprafață de 2 mp., situat în Municipiul Sighișoara, str. Hermann Oberth, nr. 15, înscris în C.F. nr. 7616 II, sub nr. top. 1837/I/II, pentru desfășurarea activității de comerț cu amănuntul al produselor de patiserie;

Având în vedere că, în esență, se impune încetarea contractului de închiriere menționat mai sus, motivat de faptul că, în prezent, activitatea comercială este desfășurată de către S.C. MOBIL ARENA TRADE S.R.L., conform adresei înregistrată la Municipiul Sighișoara sub nr. 250/05.01.2018;

Având în vedere clauzele din contractul de închiriere nr. 104/2005, așa cum a fost modificat și completat prin actele adiționale nr. 1 - 6, cu privire la încetarea acestuia;

Având în vedere că se va demara procedura de închiriere directă a terenului ocupat de panoul de prețuri și construcția din lemn – scări acces la spațiul comercial, în suprafață de 2 mp., către S.C. MOBIL ARENA TRADE S.R.L., care desfășoară, în prezent, activitate comercială în spațiul situat în Municipiul Sighișoara, str. Hermann Oberth, nr. 15, înscris în C.F. nr. 7616 II, sub nr. top. 1837/I/II;

Având în vedere prevederile art. 555 - 556, art. 858 - 865 și art. 1777 - 1823 din Legea nr. 287/2009 privind Codul Civil, republicat, cu modificările și completările ulterioare;

Având în vedere prevederile Legii nr. 213/1998 privind bunurile proprietate publică, cu modificările şi completările ulterioare;

Având în vedere Raportul de specialitate comun al Arhitectului Șef și al Direcţiei Administrarea Patrimoniului, înregistrat cu nr. 769/11.01.2018, prin care se propune încetarea contractului de închiriere menționat mai sus, îndeplinindu-se prevederile legale în acest sens;

Având în vedere avizele favorabile ale tuturor comisiilor pe domenii de specialitate;
În temeiul art. 36 (2) lit. „c”, (5) lit. „a” și ,,b” şi (9), art. 45 (3), art. 115 (1) lit. ,,b” și a art. 123 (1) din Legea nr. 215/2001, Legea administraţiei publice locale, republicată, cu modificările şi completările ulterioare,
        H O T Ă R Ă Ş T E:

Art. 1. Se aprobă, cu data adoptării prezentei, încetarea contractului de închiriere nr. 104/2005, așa cum a fost modificat și completat prin actele adiționale nr. 1 - 6, încheiat cu S.C. K & KISS S.R.L., având ca obiect terenul, ocupat de panoul de prețuri și construcția din lemn – scări acces la spațiul comercial, în suprafață de 2 mp., situat în Municipiul Sighișoara, str. Hermann Oberth, nr. 15, înscris în C.F. nr. 7616 II, sub nr. top. 1837/I/II, pentru desfășurarea activității de comerț cu amănuntul al produselor de patiserie, motivat de faptul că această societate nu mai desfășoară activitate comercială, în spațiul respectiv.

Art. 2. Prezenta hotărâre se va comunica domnului Kiss Elod Zoltan, în calitate de administrator al S.C. K & KISS S.R.L., cu sediul social în localitatea Cristuru Secuiesc, str. Grădinilor, nr. 28, județul Harghita.

Art. 3. Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara, Arhitectul Șef, Direcţia Administrarea Patrimoniului, Biroul Buget, Contabilitate, Salarizare – Direcția Economică şi Biroul Juridic din cadrul Municipiului Sighişoara.

Art. 4. Prin grija d-nei Bizo Anca, Secretar al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.sighisoara.org.ro.

PREŞEDINTE DE ŞEDINŢĂ,

  

          Toth Tivadar         
                              Contrasemnează/Avizat pentru legalitate

                   SECRETAR,



                     Bizo Anca
(Prezenta s-a adoptat cu unanimitate de voturi)
  Prezenta s-a difuzat astfel:
  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar;

  1 ex. Arhitectul Șef;

  2 ex. Direcţia Administrarea Patrimoniului;
  1 ex. Biroul Buget, Contabilitate, Salarizare - Direcţia Economică;
  1 ex. Biroul Juridic;

  1 ex. domnului Kiss Elod Zoltan, în calitate de administrator al S.C. K & KISS S.R.L. 
12 ex. 

B.A.

